Diari Oficial de la Generalitat Valenciana


Sumari del DOGV 5998, del 22-04-2009 (2009/4018)

ORDE de 6 d'abril de 2009, de la Conselleria de Presidència, per la qual s'aprova la constitució de l'agrupació dels ajuntaments de Bolbaite i Quesa per al sosteniment en comú del lloc de secretaria.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5998

Data del DOGV
:   22-04-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/4018


Data del document
:   06-04-2009

Organisme emissor
:   Conselleria de Presidència

Tipus de document
:   Ordre

Descriptors 

:   * Bolbaite
    * Quesa
    * administració local
    * associació de municipis

ORDE de 6 d'abril de 2009, de la Conselleria de Presidència, per la qual s'aprova la constitució de l'agrupació dels ajuntaments de Bolbaite i Quesa per al sosteniment en comú del lloc de secretaria. [2009/4018]  
Els ajuntaments de Bolbaite i Quesa, per mitjà d'acords plenaris adoptats en sessions celebrades el 18 i el 8 de setembre de 2008, respectivament, van acordar, amb un informe previ de la Secretaria, amb el vot favorable de la majoria absoluta del nombre legal de membres de la corporació, constituir una agrupació per al sosteniment en comú del lloc de secretaria, sol·licitant la classificació del lloc resultant com a secretaria de classe tercera.  
En les mateixes sessions plenàries es van aprovar els estatuts pels quals ha de regir-se l'agrupació, i es va designar per a l'exercici del lloc de treball de secretaria de l'agrupació Rosalinda Molla Garzón, que ocupa el lloc de secretaria de l'Ajuntament de Bolbaite amb caràcter definitiu.  
El lloc de secretaria de l'Ajuntament de Quesa es troba en l'actualitat vacant.  
La capitalitat de l'agrupació l'exercix el municipi de Bolbaite, segons es desprén dels estatuts que regixen l'agrupació.  
Els acords s'han sotmés a informació pública per mitjà de l'anunci en el Butlletí Oficial de la Província de València, de 8 d'octubre de 2008, número 240, amb un termini de 30 dies, i no s'han produït al·legacions, segons s'acredita en l'expedient.   
S'ha sol·licitat el preceptiu informe a la Diputació Provincial de València i este ha sigut emés en sentit favorable, mitjançant un acord adoptat en la sessió de 10 de febrer de 2009.  
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això i fent ús de les competències atribuïdes en els articles 2.2.b i 13 del Decret 159/1997, del Govern Valencià, pel qual s'aprova el Reglament Regulador de les Competències de la Generalitat Relatives als Funcionaris amb Habilitació de Caràcter Estatal,  
ORDENE  
Primer  
Aprovar la constitució de l'agrupació constituïda pels ajuntaments de Bolbaite i Quesa per al sosteniment en comú del lloc de secretaria.  
Segon  
Classificar el lloc de treball resultant de l'agrupació com a secretaria de classe tercera, reservat a funcionaris pertanyents a la subescala de secretaria-intervenció, sense perjuí del que preveu la disposició transitòria primera, 2, del Reial Decret 1174/1987, de 18 de setembre, i adscriure al lloc de treball esmentat amb caràcter definitiu a la funcionaria amb habilitació de caràcter estatal Rosalinda Molla Garzón.  
Contra esta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció en què tinga el demandant el seu domicili, en el termini de dos mesos comptats des de l'endemà de la seua publicació, i potestativament podrà interposar-se un recurs de reposició, davant del mateix òrgan que ha dictat l'acte, en el termini d'un mes, a comptar des de l'endemà de la seua publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 6 d'abril de 2009  
El vicepresident primer i conseller de Presidència,  
VICENTE RAMBLA MOMPLET